S ฟุ้งคอนโดฯ Luxury “ดิ เอส อโศก” มูลค่ากว่า 4.5 พันลบ. มียอดขายแตะ 70%
S ฟุ้งคอนโดฯ Luxury "ดิ เอส อโศก" มูลค่ากว่า 4.5 พันลบ. ซึ่งกำหนดแล้วเสร็จกลางปี 62 มียอดขายแตะ 70% 
23 ก.ย. 2559

นายธีระชาติ นุมานิต ประธานเจ้าหน้าที่บริหารด้านออกแบบและก่อสร้าง บริษัท สิงห์ เอสเตท จำกัด (มหาชน) หรือ S ระบุว่า โครงการ ดิ เอส อโศก ซึ่งเป็นคอนโดมิเนียมระดับ Luxury มูลค่าโครงการกว่า 4,500 ล้านบาท ความสูง 55 ชั้น บนพื้นที่เกือบ 3 ไร่ โดยเมื่อโครงการแล้วเสร็จจะเป็นอาคารที่สูงที่สุดบนถนนอโศก ปัจจุบันมียอดขายแล้วกว่า 70% การก่อสร้างมีกำหนดแล้วเสร็จกลางปี 62
ทั้งนี้ S ลงนามสัญญากับ บริษัท ซินเท็ค คอนสตรัคชั่น จำกัด (มหาชน) หรือ SYNTEC ผู้เชี่ยวชาญด้านการก่อสร้างชั้นนำของประเทศไทย เพื่อแต่งตั้งให้เป็นผู้ดำเนินการก่อสร้างโครงการ ดิ เอส อโศก คอนโดมิเนียม โครงการที่อยู่อาศัยโครงการแรกแรกที่พัฒนาโดย S